নারায়ণগঞ্জ, ১০ জুলাই (শীর্ষ নিউজ ডটকম): নারায়ণগঞ্জের কাঁচপুরে ঢাকা-চট্টগ্রাম মহাসড়ক অবরোধ করে রেখেছে হরতাল সমর্থকরা। ধর্মভিত্তিক দল ও সংগঠনের ডাকা ৩০ ঘণ্টার হরতাল কর্মসূচির শুরুতেই আজ সকাল ৭টা থেকে ইসলামী আন্দোলনের নেতাকর্মীরা কাঁচপুর ব্রিজ সংলগ্ন বাজার এলাকায় জড়ো হতে থাকে। এ সময় তারা ঢাকা-চট্টগ্রাম মহাসড়ক অবরোধ করে রাখে। হরতাল সমর্থকরা রাস্তায় আগুন জ্বালিয়ে বিক্ষোভ করছে।  অবরোধের কারণে কাঁচপুর ব্রিজের দুপাশে বহু  যানবাহন আটকা পড়েছে।  (শীর্ষ নিউজ ডটকম/ প্রতিনিধি/ জেডআর/ ০৮.১৫ঘ.)